แบบประเมินความเพียงพอของระบบการควบคุมภายใน

บริษัท อั่งเปา แอสเสท จำกัด (มหาชน)

วันที่ 17 มีนาคม พ.ศ. 2553

แบบประเมินนี้จัดทำโดยคณะกรรมการบริษัทซึ่งเป็นความเห็นของคณะกรรมการเกี่ยวกับ

ความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง
การมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล
ดังนั้น จึงมีความจำเป็นที่ต้องสร้างสภาวะหรือปัจจัยต่าง ๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
เช่น การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

1.1 คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้
เพื่อเป็นแนวทางในการปฏิบัติงานของพนักงาน ใช่หรือไม่

 ใช่  ไม่ใช่

บริษัทมีการกำหนดเป้าหมายทั้งระยะสั้น และระยะยาวไว้อย่างชัดเจน
โดยจัดทำแผนธุรกิจและประมาณการเป็น
รายโครงการ เพื่อเป็นแนวทางในการปฏิบัติงานของทุกฝ่าย
โดยมีเป้าหมายเพื่อแก้ไขผลการดำเนินงาน
นำหุ้นของบริษัทกลับเข้าซื้อขายในหมวดปกติของตลาดหลักทรัพย์
และสร้างความมั่งคั่งที่ยั่งยืนให้แก่ผู้ถือหุ้น

2.  คณะกรรมการบริษัทได้ทบทวนเป้าหมายการปฏิบัติงานแล้วว่า
    การตั้งเป้าหมายได้ดำเนินการอย่างรอบคอบ
    และได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
    โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติมิชอบ
    (เช่น ตั้งเป้าหมายยอดขายของบริษัทไว้สูงเกินความเป็นจริง
    ทำให้เกิดแรงจูงใจในการตกแต่งตัวเลขยอดขาย เป็นต้น)

 ใช่  ไม่ใช่

1.3
บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
หรือไม่

 ใช่  ไม่ใช่

ปัจจุบันบริษัทได้กำหนดโครงสร้างองค์กรไว้อย่างชัดเจน
กำลังอยู่ระหว่างสรรหาบุคลากรเพื่อเติมเต็มโครงสร้างองค์กรดังกล่าว

1.4 บริษัทมีข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษหากมีการฝ่าฝืน หรือไม่

 มี  ไม่มี

ปัจจุบันยังมิได้จัดทำข้อกำหนดเกี่ยวกับจริยธรรม เป็นลายลักษณ์อักษร แต่ได้ถือปฏิบัติเป็นปกติอยู่แล้ว
ซึ่งบริษัทจะดำเนินการจัดทำเป็นลายลักษณ์อักษรให้ชัดเจนต่อไป

1.5 บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

 ใช่  ไม่ใช่

บริษัทกำลังอยู่ระหว่างการกำหนดอำนาจหน้าที่ของคณะกรรมการบริหาร
และกรรมการผู้จัดการให้ชัดเจนยิ่งขึ้น นอกจากนี้
กำลังจัดทำนโยบายและระเบียบวิธีปฏิบัติงานเป็นลายลักษณ์อักษร
โดยเริ่มดำเนินการจัดทำตั้งแต่เดือนกุมภาพันธ์ 2553
และเอกสารดังกล่าวได้จัดเก็บไว้ที่สำนักเลขานุการ

1.6 ในการกำหนดนโยบายและแผนการปฏิบัติงาน บริษัทได้คำนึงถึงความเป็นธรรมต่อคู่ค้า
เพื่อประโยชน์ของบริษัทในระยะยาว ใช่หรือไม่

 ใช่  ไม่ใช่

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงทางธุรกิจตลอดเวลา
โดยสาเหตุของความเสี่ยงอาจมาจากปัจจัยภายใน เช่น ผู้บริหารขาดความซื่อสัตย์และจริยธรรม
บริษัทขยายงานอย่างรวดเร็วเกินไปทำให้ระบบงานไม่สามารถรองรับได้ หรือการกำกับดูแลไม่ทั่วถึง
เป็นต้น และปัจจัยภายนอก เช่น การเปลี่ยนแปลงของเทคโนโลยี หรือพฤติกรรมการบริโภคสินค้า
ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจำเป็นต้องดำเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่ หรือคาดว่าจะประสบ
(Identification of risk)

(2) วิเคราะห์ผลกระทบของความเสี่ยงนั้น ๆ ต่อบริษัท และโอกาสที่ความเสี่ยงนั้น ๆ จะเกิดขึ้น
(Analysis of risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

2.1 บริษัทมีการประเมินอย่างสม่ำเสมอหรือไม่ว่า
การประกอบธุรกิจของบริษัทมีปัจจัยใดบ้างที่เป็นปัจจัย ความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ

 มี  ไม่มี

ปัจจุบันบริษัทไม่มีหน่วยงานกลางที่รับผิดชอบการบริหารความเสี่ยงโดยตรง อย่างไรก็ดี
ผู้รับผิดชอบในแต่ละสายงาน
จะทำการประเมินและควบคุมความเสี่ยงที่อาจเกิดขึ้นในสายงานของตนอย่างสม่ำเสมอ
ซึ่งก่อนการเปิดตัวโครงการใหม่ๆ นั้น
บริษัทจะดำเนินการศึกษาถึงความเป็นไปได้ในดำเนินโครงการนั้นๆ (Feasibility Study)
เพื่อดูถึงจุดแข็งและจุดอ่อนของโครงการนั้น ทั้งในด้านของทำเลที่ตั้ง ราคาขาย
สิ่งอำนวยความสะดวกต่างๆในการตอบสนองความต้องการของลูกค้าเป้าหมาย
เพื่อกำหนดรูปแบบของสิ่งปลูกสร้างให้ตรงกับความต้องการของลูกค้า นอกจากนี้
บริษัทยังมีการเปรียบเทียบวัด (Benchmark)
กับโครงการใกล้เคียงเพื่อดูถึงความสามารถในการแข่งขันของบริษัทฯ
และลดความเสี่ยงต่างๆที่จะเกิดขึ้นกับบริษัทในการที่จะไม่สามารถขายโครงการได้

2.2 บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

 มี  ไม่มี

บริษัทยังมีการจัดทำการศึกษาความเป็นไปได้ (Feasibility Study)
ในแต่ละโครงการก่อนการเปิดตัว
นอกจากนี้ฝ่ายการตลาดและการขายของโครงการจะมีการประชุมสม่ำเสมอทุกสัปดาห์
เพื่อรายงานสถานการณ์ในการขายในแต่ ละโครงการ ณ ปัจจุบันเป็นอย่างไร
ตรงตามเป้าหมายหรือไม่ รวมถึงแต่ละโครงการมีปัญหาอะไรเกิดขึ้นหรือไม่
เพื่อให้สามารถหาทางแก้ไขได้ทัน ตลอดจนเป็นกรณีศึกษาให้กับโครงการอื่นๆ ของบริษัท
ซึ่งสามารถลดความเสี่ยงจากเหตุการณ์ที่จะเกิดขึ้นกับบริษัทได้

2.3 บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
รวมทั้งมาตรการในการลดความเสี่ยงเหล่านั้น ใช่หรือไม่

 ใช่  ไม่ใช่

บริษัทมีการกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
รวมทั้งมาตรการในการลดความเสี่ยงเหล่านั้นดังที่กล่าวไว้ในหัวข้อ 2.2

2.4
บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยงที่กำหนดไว้
ใช่หรือไม่

 ใช่  ไม่ใช่

บริษัทมีการแจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยงที่กำหนดไว้
โดยการออกหนังสือแจ้งประกาศ

2.5 บริษัทมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้
ใช่หรือไม่

 ใช่  ไม่ใช่

บริษัทมีการติดตามว่า หน่วยงานต่าง ๆ ได้ปฏิบัติตามแผนการบริหารความเสี่ยงที่กำหนด
โดยการติดตามผลเป็นรายไตรมาส

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร
เป็นกิจกรรมที่มีความสำคัญเพื่อให้บริษัทมั่นใจว่าแนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร

หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

3.1 บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับ
ไว้อย่างชัดเจนและเป็นลายลักษณ์อักษร ใช่หรือไม่

 ใช่  ไม่ใช่

บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับเป็นลายลักษณ์อักษร
ในรายงานการประชุมคณะกรรมการบริษัท ครั้งที่ 3/2553

3.2 บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
เพื่อเป็นการตรวจสอบซึ่งกันและกัน ใช่หรือไม่ (1) หน้าที่อนุมัติ (2)
หน้าที่บันทึกรายการบัญชีและข้อมูลสารสนเทศ
และ (3) หน้าที่ในการดูแลจัดเก็บทรัพย์สิน

 ใช่  ไม่ใช่

บริษัทยังไม่มีการแบ่งแยกหน้าที่ความรับผิดชอบใน(1) หน้าที่อนุมัติ (2)
หน้าที่บันทึกรายการบัญชีและข้อมูลสารสนเทศ และ (3) หน้าที่ในการดูแลจัดเก็บทรัพย์สิน
อย่างชัดเจน แต่อยู่ในขั้นตอนของการศึกษาและจะดำเนินการจัดทำในภายหลัง
เพราะในปัจจุบันพนักงานของบริษัทมีจำนวนน้อย ธุรกรรมของบริษัทยังไม่มาก

3.3 ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนด ใช่หรือไม่

 ใช่  ไม่ใช่  ไม่มีกรณีดังกล่าว

ปัจจุบันบริษัทไม่มีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว หากในอนาคตบริษัทมีการทำธุรกรรมกับบุคคลเกี่ยวข้องเกิดขึ้น
บริษัทจะปฏิบัติตามกฎเกณฑ์ที่เกี่ยวข้องต่อไป

3.4 ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้นได้กระทำโดยผู้ที่
ไม่มีส่วนได้เสียในธุรกรรมนั้นเท่านั้น ใช่หรือไม่

 ใช่  ไม่ใช่  ไม่มีกรณีดังกล่าว

ปัจจุบันยังไม่มีรายการกับบุคคลเกี่ยวโยง แต่อย่างไรก็ตาม บริษัทมีนโยบายว่า
ทุกครั้งที่ที่ประชุมพิจารณาอนุมัติรายการใด ๆ ผู้ที่มีส่วนได้เสียในรายการดังกล่าว
จะไม่อยู่ร่วมการประชุมในวาระนั้น ๆ และไม่มีสิทธิออกเสียงลงคะแนนใด ๆ

5.  ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
    ได้คำนึงถึงประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก
    (on arms’ length basis) ใช่หรือไม่

 ใช่  ไม่ใช่  ไม่มีกรณีดังกล่าว

ทุกครั้งที่ที่ประชุมพิจารณาอนุมัติรายการใด ๆ บริษัทจะพิจารณาถึงประโยชน์ของผู้ถือหุ้นเป็นสำคัญ

3.6 ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
(เช่น การทำสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่ (เช่น
ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

 ใช่  ไม่ใช่  ไม่มีกรณีดังกล่าว

3.7 กรณีที่บริษัทมีมาตรการเกี่ยวกับการทำธุรกรรมตาม 3.3
มาตรการดังกล่าวครอบคลุมไปถึงกรณีที่ผู้ที่เกี่ยวข้องดังกล่าวนำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
ใช่หรือไม่

 ใช่  ไม่ใช่  ไม่มีกรณีดังกล่าว

บริษัทจะคำนึงถึงผลประโยชน์ของผู้ถือหุ้นรายย่อยเป็นสำคัญ

3.8 ในกรณีที่บริษัทมีเงินลงทุนในบริษัทย่อยหรือบริษัทร่วม
บริษัทมีการติดตามดูแลการดำเนินงานของบริษัทย่อยหรือบริษัทร่วมอย่างสม่ำเสมอ
รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือ
ผู้บริหารในบริษัทดังกล่าวถือปฏิบัติ ใช่หรือไม่

 ใช่  ไม่ใช่  ไม่มีกรณีดังกล่าว

ณ วันที่ 31 ธันวาคม 2552 บริษัทมีบริษัทย่อยในต่างประเทศ 2 บริษัท ซึ่งหยุดดำเนินการแล้ว
และฝ่ายบริหารได้ดำเนินการปิดบริษัทแล้ว ซึ่งปัจจุบัน ทั้ง 2
บริษัทไม่มีสถานะเป็นบริษัทอีกต่อไปและอยู่ระหว่างพิจารณาตัดออกจากบัญชีของบริษัท

3.9 บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้อง หรือไม่
ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

 มี  ไม่มี

บริษัทคำนึงถึงการดำเนินการทุกอย่างให้เป็นไปตามกฎหมาย โดยการจ้างที่ปรึกษากฎหมาย
เพื่อให้คำแนะนำและช่วยเหลือบริษัทในการดำเนินการในเรื่องต่าง ๆ

3.10 ในกรณีที่บริษัทเคยมีการกระทำที่ฝ่าฝืนกฎหมาย
บริษัทมีมาตรการแก้ไขและป้องกันมิให้เกิดการกระทำในลักษณะนั้นอีก หรือไม่

 มี  ไม่มี  ไม่มีกรณีดังกล่าว

ในอดีต บริษัทเคยมีกรณีพิพาทแรงงานในช่วงการบริหารงานจากผู้บริหารชุดเก่า แต่อย่างไรก็ตาม
ผู้บริหารในชุดปัจจุบันได้ทำการปรับปรุงนโยบายและวิธีการในการจ่ายค่าตอบแทนพนักงาน
เพื่อป้องกันปัญหาดังกล่าวมิให้เกิดขึ้นอีกในอนาคต ซึ่งภายใต้การบริหารของผู้บริหารชุดปัจจุบัน
ก็ยังไม่เคยมีการกระทำที่ฝ่าฝืนกฎหมายหรือกรณีพิพาทใด ๆ

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ ผู้บริหาร
ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อการตัดสินใจ
ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน
ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
        อย่างเพียงพอเพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง
        ๆ ได้แก่ รายละเอียดของเรื่องที่เสนอให้พิจารณา เหตุผล ผลกระทบต่อบริษัท
        ทางเลือกต่าง ๆ เป็นต้น)

 ใช่  ไม่ใช่

บริษัทได้จัดเตรียมเอกสารประกอบการประชุม
ที่แสดงรายละเอียดและข้อมูลที่สำคัญเพื่อใช้ประกอบการพิจารณาของคณะกรรมการทุกครั้งที่มีการจัดประชุมทั้งในส่วนของการประชุมคณะกรรมการ
การประชุมคณะกรรมการบริหาร การประชุมคณะกรรมการตรวจสอบ
ตลอดจนการประชุมสามัญและวิสามัญผู้ถือหุ้น
และมีการจัดเก็บเอกสารการประชุมต่างๆไว้ที่สำนักงานใหญ่

4.2 กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและ

เพียงพอต่อการพิจารณาก่อนการประชุม อย่างน้อยภายในระยะเวลาขั้นต่ำตามที่กฎหมายกำหนด
ใช่หรือไม่

 ใช่ ได้รับก่อนวันประชุมโดยเฉลี่ย 7 วัน  ไม่ใช่

ในกรณีจัดส่งหนังสือเชิญประชุมกรรมการนั้น
บริษัทจัดส่งหนังสือเชิญประชุมและเอกสารประกอบการประชุมให้กรรมการล่วงหน้าดังกล่าว
โดยจัดส่งในหลายช่องทาง เช่น อีเมล์ จัดพนักงานส่งเอกสาร เป็นต้น

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น ได้มีการบันทึกข้อซักถามของกรรมการ
    ความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

 ใช่  ไม่ใช่

บริษัทมีการจัดทำรายงานการประชุมกรรมการทุกครั้ง โดยมีรายละเอียดถึงข้อซักถาม
ความเห็นหรือข้อสังเกตของกรรมการในเรื่องต่าง ๆ ซึ่งผู้ถือหุ้นสามารถตรวจสอบได้
ซึ่งรายงานการประชุมดังกล่าวได้จัดเก็บไว้ที่สำนักงานใหญ่

4.4 บริษัทจัดเก็บเอกสารประกอบการบันทึกบัญชีและบัญชีต่าง ๆ
ไว้ครบถ้วนเป็นหมวดหมู่และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว
ใช่หรือไม่

 ใช่  ไม่ใช่

บริษัทจัดเก็บเอกสารประกอบการบันทึกบัญชีและบัญชีต่าง ๆ ไว้ครบถ้วนเป็นหมวดหมู่ไว้ที่สำนักงาน
แม้ว่าก็ตาม ในอดีต ในช่วงที่บริษัทเปลี่ยนผู้บริหารและย้ายที่ตั้งสำนักงาน
ทำให้เกิดปัญหาเอกสารการบันทึกบัญชีไม่ครบถ้วน ซึ่งในปัจจุบันได้แก้ไข
และไม่เคยได้รับแจ้งจากผู้สอบบัญชีว่ามีข้อบกพร่องในเรื่องดังกล่าว

5.  คณะกรรมการได้พิจารณาแล้วใช่หรือไม่ว่า
    ฝ่ายบริหารได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท
    โดยไม่เลือกใช้นโยบายบัญชีที่ทำให้บริษัทแสดงผลประกอบการที่คลาดเคลื่อนจากความเป็นจริง

 ใช่  ไม่ใช่

บริษัทมีการบันทึกบัญชีตามหลักการบัญชีที่รับรองทั่วไป

ส่วนที่ 5 ระบบการติดตาม (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล
บริษัทควรต้องติดตามอย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

5.1 กรณีที่บริษัทมีการกำหนดเป้าหมายการดำเนินธุรกิจ
คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
ใช่หรือไม่

 ใช่  ไม่ใช่  ไม่มีกรณีดังกล่าว

บริษัทมีจัดทำสรุปข้อมูลผลการดำเนินงานเพื่อรายงานให้ผู้บริหารพิจารณาเป็นประจำทุกเดือน
เพื่อให้คณะกรรมการได้รับทราบถึงผลประกอบการและสถานะของบริษัท ณ ปัจจุบัน

5.2 กรณีที่ผลการดำเนินที่เกิดขึ้นมีความแตกต่างจากเป้าหมายที่กำหนดไว้ บริษัทได้ดำเนินการแก้ไข

ภายในระยะเวลาที่เหมาะสม ใช่หรือไม่

 ใช่  ไม่ใช่  ไม่มีกรณีดังกล่าว

เนื่องจากบริษัทมีการจัดประชุมฝ่ายการตลาดและการขายเพื่อพิจารณาผลการดำเนินงานเป็นประจำทุกเดือน
ทำให้บริษัทสามารถแก้ไขผลการดำเนินงานที่ไม่เป็นไปตามเป้าหมายได้ทันท่วงที

5.3 บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
ใช่หรือไม่

 ใช่  ไม่ใช่

ปัจจุบันบริษัทยังไม่ได้จัดให้มีหน่วยงานตรวจสอบภายในโดยเฉพาะ
งานการตรวจสอบระบบควบคุมภายในอยู่ภายใต้ความรับผิดชอบของแผนกบัญชี และการเงิน
แต่อย่างไรก็ดี บริษัทอยู่ในช่วงระหว่างดำเนินการจัดตั้งหน่วยงานตรวจสอบภายใน

4.  กรณีที่บริษัทมีการตรวจสอบภายใน
    บริษัทได้กำหนดให้การรายงานผลการตรวจสอบต้องรายงานตรงต่อคณะกรรมการหรือคณะกรรมการตรวจสอบ
    เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
    ใช่หรือไม่

 ใช่  ไม่ใช่  ไม่มีกรณีดังกล่าว

บริษัทอยู่ในช่วงระหว่างดำเนินการจัดตั้ง หรือจัดจ้างหน่วยงานตรวจสอบภายใน

5.  เมื่อมีการตรวจพบข้อบกพร่องที่เป็นสาระสำคัญ
    ได้มีการรายงานต่อคณะกรรมการบริษัท/คณะกรรมการตรวจสอบ
    เพื่อพิจารณาสั่งการแก้ไขภายในระยะเวลาอันควร ใช่หรือไม่

 ใช่  ไม่ใช่  ไม่มีกรณีดังกล่าว

บริษัทอยู่ในช่วงระหว่างดำเนินการจัดตั้ง หรือจัดจ้างหน่วยงานตรวจสอบภายใน
เพื่อให้การรายงานผลการตรวจสอบต้องรายงานตรงต่อคณะกรรมการหรือคณะกรรมการตรวจสอบ
เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/คณะกรรมการตรวจสอบ
    ใช่หรือไม่

 ใช่  ไม่ใช่

ปัจจุบันบริษัทมีการรายงานความคืบหน้าในการปรับปรุงข้อบกพร่องต่อคณะกรรมการบริษัท/คณะกรรมการตรวจสอบ
ผ่านการประชุมคณะกรรมการบริษัท และการประชุมคณะกรรมการตรวจสอบ

5.7 บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
ในกรณีที่เกิดเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่น ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ
หรือไม่

 มี  ไม่มี  ไม่มีกรณีดังกล่าว

บริษัทไม่มีนโยบายเป็นลายลักษณ์อักษร
แต่ในกรณีทุจริตฝ่ายบริหารต้องรายงานต่อคณะกรรมการในทันที ซึ่งได้ถือปฏิบัติอยู่แล้ว
โดยบริษัทจะดำเนินการจัดทำเป็นลายลักษณ์อักษรให้ชัดเจนต่อไป